wannaphong/clean_thaiwikipedia huggingface dataset:
# มาร์ติน โฮล์ม
มาร์ติน โฮล์ม (27 พฤศจิกายน ค.ศ. 1976 — 24 มิถุนายน ค.ศ. 2009) เป็นนักมวยไทยชาวสวีเดน และเป็นอดีตแชมป์รายการ WMC มวยไทยโลก ในการแข่งขันเค-วัน เขามีโอกาสสู้กับนักมวยดังในขณะนั้น เช่น เออร์เนสโต ฮูสท์, เรย์ เซโฟ, ไมเคิล แมกโดนัลด์ และ โกลบ เฟโตซา

 ประวัติและในวงการอาชีพ 
เมื่อมาร์ตินมีอายุได้เจ็ดปี เขาได้เริ่มการว่ายน้ำในโรงเรียนสอนว่ายน้ำของท้องถิ่น ไม่กี่ปีต่อมา เขาได้หันเหความสนใจไปสู่ไอคิโดและได้ทำการฝึกฝนเป็นระยะเวลาสี่ปี หลังจากนั้นเขาได้หันมาสนใจคาราเต้โชโตกัน เมื่อเขาอายุได้ 14 ปี เขาถูกส่งเข้าโรงยิมมวยไทยในกรุงสต็อกโฮล์ม ที่มีชื่อว่า "Slagskeppet Muay Thai" ที่ซึ่งเขาได้พบกับจอร์เก้น ครุธ และได้รับการถ่ายทอดกีฬาดังกล่าวในทันที

เมื่อมาร์ตินอายุ 18 ปี เขาได้เดินทางมาพักผ่อนที่ประเทศไทยกับเพื่อนๆของเขา ซึ่งเขาได้เริ่มการต่อสู้เป็นครั้งแรก เขาไม่ได้เตรียมตัวสำหรับการต่อสู้ แต่ฝ่ายตรงข้ามของเขามีประสบการณ์ด้านมวยไทยระดับท้องถิ่น โฮล์มได้โจมตีอย่างรุนแรง และแสดงฝีมือเป็นชุดและสามารถชนะน็อคการต่อสู้ด้วยการตีเข่าในช่วงยกแรก มาร์ตินได้ตัดสินใจที่จะปฏิบัติการฝึกฝนกับเพื่อนที่มีชื่อว่าจอร์เก้น ครุธ โดยไปยังโรงยิมระดับมืออาชีพสูงสุดในสแกดิเนเวีย ที่มีชื่อว่า วาเลนทูนาบ็อกซิ่งแคมป์ ในความพยายามที่จะอยู่ในระดับถัดไป จากวาเลนทูนาเขาได้ต่อสู้ในระดับอาชีพอยู่บ้าง และหลังจากการเข้าร่วมการแข่งขันเค-วัน สองปีต่อจากครุธ

โฮล์มต่อสู้กว่า 30 ครั้งก่อนเข้าร่วมรายการแข่งขัน WMC เวิลด์ ใน ค.ศ. 1999 ที่ประเทศไทย

ในค.ศ. 2002 เขาได้รับการเปิดตัวครั้งแรกในรายการเค-วัน ที่มีชื่อว่าเค-วัน เวิลด์กรังด์ปรีซ์ 2002 นาโกยา เขาชนะน็อคชาวนามิเบีย ที่มีชื่อว่าจ็อคกี้ โอเบอร์โฮลท์เซอร์ ที่เวลา 1'38" ในยกแรก การต่อสู้ครั้งถัดมาเขาได้พบกับนักคาราเต้ชาวบราซิล ที่มีชื่อว่าโกลบ เฟโตซา โฮล์มชนะอีกครั้งโดยการชนะน็อคในยกแรก

ค.ศ. 2002 ในไซตามะ ประเทศญี่ปุ่น เขาได้พบกับคู่ต่อสู้ที่ชนะยากที่สุดด้วย ซึ่งเป็นดาวเด่นของรายการเค-วัน ที่มีชื่อว่าเร เซโฟ ซึ่งเป็นนักสู้จากนิวซีแลนด์ โฮล์มแพ้การต่อสู้ที่สูสีโดยการตัดสินจากเสียงส่วนใหญ่ เขาประสบความสำเร็จในช่วงต้นของการเข้าสู่วงการในรายการเค-วัน ที่มีชื่อว่าเค-วัน เวิลด์กรังด์ปรีซ์ 2002 รอบไฟนอล ภายใต้การพบกับนักสู้ชาวแคนาดาที่มีชื่อว่า ไมเคิล แมกโดนัลด์

ค.ศ. 2003 ในปารีส โฮล์มได้พบกับแชมป์โลกเค-วันสี่สมัยที่มีชื่อว่าเออร์เนสโต ฮูสท์ และแพ้การตัดสินอย่างเป็นเอกฉันท์

ค.ศ. 2004 ภายหลังจากการที่เขาได้พบกับนักสู้ชาวแอลเบเนีย ที่มีชื่อว่าซาวิต บาจรามี ในฐานะที่เป็นดาวเด่นคนใหม่ในเค-วัน และสร้างความประหลาดใจให้กับแฟนมวยของเขา มาร์ติน โฮล์ม ได้อำลาวงการโดยต้องการให้ความสำคัญกับครอบครัวและทารกชายแรกเกิดของเขา

สามปีหลังจากอำลาวงการ ในเดือนมกราคม ค.ศ. 2007 เขาได้ประกาศว่าเขาจะเข้าร่วมการแข่งขันอีกครั้งในเค-วัน

วันที่ 24 มิถุนายน ค.ศ. 2009 มีผู้พบว่ามาร์ติน โฮล์ม เสียชีวิตแล้ว โดยสาเหตุคือการฆ่าตัวตายโดยการแขวนคอ เนื่องด้วยโฮล์มมีปัญหาส่วนตัวด้านภาวะซึมเศร้าและความไม่สมดุลทางอารมณ์

 รายการที่ชนะ 
 ค.ศ. 1994 แชมป์ SIMTA โปรมวยไทยยูโรเปียน
 ค.ศ. 1997 แชมป์ WKA อะเมเจอร์คิกบ็อกซิงเวิลด์ 
 ค.ศ. 1998 IAMTF อะเมเจอร์มวยไทยยูโรเปียน
 ค.ศ. 1999 ผู้ชนะ IFMA คิงส์คัพ
 ค.ศ. 1999 แชมป์ WMC โปรมวยไทยเวิลด์
# พัสวีพิชญ์ ศรณ์อัครภา
พัสวีพิชญ์ ศรณ์อัครภา ชื่อเล่น แจ๋ว หรือ ครี นักแสดง และนางแบบชาวไทย จบการศึกษาระดับประถมศึกษาและมัธยมศึกษาตอนต้นจาก โรงเรียนวัฒนาวิทยาลัย และระดับมัธยมศึกษาตอนปลายจาก  โรงเรียนสตรีวิทยา 2 จบการศึกษาระดับปริญญาตรี คณะศิลปกรรมศาสตร์  จุฬาลงกรณ์มหาวิทยาลัย 

ครี พัสวีพิชญ์ เดิมชื่อ ติยะดา ติยะวงศ์สกุล (ชื่อเล่น : แจ๋ว) เคยเข้าประกวด มิสไทยแลนด์ยูนิเวิร์ส 2549 แต่ไม่ได้เข้ารอบสุดท้าย  ต่อมาได้รับงานแสดงโฆษณาและมิวสิกวิดีโอหลายชิ้น ที่รู้จักกันดีคือ โฆษณาต่อต้านการสูบบุหรี่ ของ สสส. กับประโยคเด็ด "แล้วคุณมาทำร้ายฉันทำไม" และเป็นดีเจคลื่น GET เอฟเอ็ม 102.5 เมกกะเฮิร์ตซ์  

ครี เป็นที่รู้จักมากขึ้น โดยเป็น 1 ใน 6 นางแบบปฏิทินลีโอ 2010 และเริ่มแสดงภาพยนตร์ไทยเรื่องแรก คือ น้ำตาลแดง ตอน โสบนเตียง 

อาชีพส่วนตัว ครีเป็นพนักงานบริษัทประชาสัมพันธ์แห่งหนึ่ง ทำให้ครีต้องเข้าร่วมงานอีเวนต์ต่างๆ จนเป็นที่จับตามองของเหล่าไฮโซ เซเลบริตี้ และวงการบันเทิง

 ผลงาน 

 ภาพยนตร์ 
 ภาพยนตร์น้ำตาลแดง ตอน โสบนเตียง(2553)
 ภาพยนตร์ Is am are A reason to live for (2556)

 ซิทคอม 
 ซิทคอม เป็นต่อ ตอน หลับหรือเหลือง รับบท ลูกค้าหญิง (2551)

 ละครสั้น 
 หนังดังสุดสัปดาห์ เรื่อง กฐินผี...หนีเถอะจ้า

 โฆษณา 
ซันซิล
คลอเร็ท
แคทเทเลคอม
เลย์ตะวันไบกอนโลตัส
คลินิค
เวดดิ้ง
บิ๊กแตงค์เซลล์
ต่อต้านการสูบบุหรี่ ของ สสส. กับประโยคเด็ด

 มิวสิกวิดีโอ 
 เพลงตะโกน ของ โฟร์ท
 เพลงที่รัก ของ พลาสม่า
 ช่วงเวลา ของ โมโนโทน
 เพลงอะเดย์

 พิธีกร 
 รายการ สด สอด แซ่บ ทางช่อง ไทยแซ่บ
 รายการ จิ๊บจิ๊บกอสสิปบันเทิง ทางช่อง now 26
# รอยัลรัมเบิล (2006)
รอยัลรัมเบิล (2006) (อังกฤษ: Royal Rumble 2006) เป็นศึกมวยปล้ำ ของ WWE จัดเมื่อวันที่ 29 มกราคม 2006 โดยมีผู้เข้าชมถึง 15,000 คน โดยรวมนักมวยปล้ำจากค่าย รอว์ และ สแมคดาวน์

เบื้องหลัง
right|frame|จอห์น ซีนา สามารถเอาชนะ เอดจ์ และได้แชมป์ WWE มาได้
ด้านของ จอห์น ซีนา ซึ่งหลังจากที่ป้องกันแชมป์ WWE ได้ ในศึก นิวเยียร์สเรโวลูชั่น (2006) แต่ วินซ์ แมคแมน ออกมาบอกว่าจะมีการชิงแชมป์ WWE อีกครั้ง เพราะว่า เอดจ์ ได้ใช้สิทธิ์ มันนีอินเดอะแบงค์ ในการชิงแชมป์โลก และสามารถเอาชนะซีนา และคว้าแชมป์ WWE ไปได้สำเร็จ แต่ เอดจ์ ใช้แผนสกปรกและทำให้ ซีนา เสียแชมป์โลกเป็นครั้งแรก ทำให้ ซีนา แค้น เอดจ์ มาก และจะต้องเจอกันในศึก รอยัลรัมเบิล (2006)

แมทช์การปล้ำคัดเลือกที่จะได้ไปปล้ำในแมทช์รอยัลรัมเบิล
ก่อนจะถึงศึก รอยัลรัมเบิล (2006) ได้มีการปล้ำคัดเลือกที่จะได้ไปปล้ำในแมทช์รอยัลรัมเบิล มี ดังนี้
Chavo Guerrero ชนะ Rob Conway - รอว์, 9 มกราคม
Shelton Benjamin ชนะ Val Venis - รอว์, 9 มกราคม
Kane ชนะ Snitsky  - รอว์, 9 มกราคม
Sylvan ชนะ Scotty 2 Hotty - วิลโลซิตี้, 15 มกราคม (aired 21 มกราคม)
Trevor Murdoch ชนะ Antonio Thomas - ฮีท, 16 มกราคม (aired 20 มกราคม)
Viscera ชนะ Lance Cade, Gregory Helms และ Tyson Tomko ในแมทช์แบทเทิลรอยัล - ฮีท, 16 มกราคม (aired 20 มกราคม)
Jonathan Coachman ชนะ Jerry Lawler - รอว์, 23 มกราคม
The Mexicools (Psicosis และ Super Crazy) ชนะ The Dicks (Chad และ James) และ The Full Blooded Italians (Nunzio และ Vito) ในแมทช์สามเส้า - สแมคดาวน์, 24 มกราคม (aired 27 มกราคม)

ผลการปล้ำ
#ผลการปล้ำแมทช์การปล้ำเวลาฟินเลย์ ชนะ ไบรอัน เคนดิกแมทช์ปล้ำเดี่ยว02:071เกรกอรี เฮมส์ ชนะ คิด แคช (c), ฟูนากิ, เจมี โนเบิล, นุนซิโอ และ พอล ลอนดอนแมทช์ปล้ำหกเส้า เพื่อชิงแชมป์ครูย์เซอร์เวท07:402มิกกี้ เจมส์ ชนะ แอชลีย์ แมสซาโรแมทช์ปล้ำเดี่ยว โดยมี ทริส สตราตัส เป็นกรรมการพิเศษ07:443เดอะบูกี้แมน ชนะ จอห์น "แบรดชอว์" เลย์ฟิลด์ (พร้อมด้วย จินเลียน ฮอลล์)แมทช์ปล้ำเดี่ยว01:544เรย์ มิสเตริโอ จับเหวี่ยง แรนดี ออร์ตัน เป็นคนสุดท้ายแมทช์รอยัลรัมเบิล1:02:125จอห์น ซีนา ชนะ เอดจ์ (c) (พร้อมด้วย ลิตา)แมทช์ปล้ำเดี่ยว เพื่อชิงแชมป์ WWE14:026เคิร์ต แองเกิล (c) ชนะ มาร์ก เฮนรี (พร้อมด้วย ไดวารี)แมทช์ปล้ำเดี่ยว เพื่อชิงแชมป์โลกเฮฟวี่เวท09:29

รายชื่อผู้ที่เข้าร่วมแมทช์รอยัลรัมเบิล

ออกเป็นคนที่นักมวยปล้ำค่ายถูกเหวี่ยงออกเป็นคนที่ถูกเหวี่ยงออก โดยเวลาTriple HRaw28MysterioRey MysterioSD!WINNERSimon DeanSD!Mysterio and Triple HPsicosisSD!MysterioRic FlairRawTriple HRawTriple HJonathan CoachmanRawBig ShowBobby LashleySD!Big Show & KaneKaneRawTriple H10SylvanSD!Lashley11CarlitoRaw26Van Dam38:2912Chris BenoitSD!17Orton30:3113Booker TSD!Benoit14Joey MercurySD!22Nitro29:1415TatankaSD!12Mercury & Nitro14:0916Johnny NitroSD!23Michaels25:4517Trevor MurdochRaw13Michaels13:4118EugeneRaw15Benoit16:2519SD!10Van Dam20Rob Van DamRaw27Mysterio25:5221Orlando JordanSD!21Orton16:0922Chavo GuerreroRaw11Triple H23Matt HardySD!14Viscera24Super CrazySD!16Mysterio & Van Dam25Shawn MichaelsRaw25Shane McMahon12:5526Chris MastersRaw19Carlito27VisceraRaw18Carlito & Masters28Shelton BenjaminRaw24Michaels29GoldustRaw20Van Dam30Randy OrtonSD!29Mysterio13:04

ดูเพิ่ม
รอยัลรัมเบิล
รายชื่อรายการเพย์-เพอร์-วิวของดับเบิลยูดับเบิลยูอี
# โอรูเปรตู
โอรูเปรตู (, ทองดำ) เป็นเมืองในรัฐมีนัชเจไรช์ ประเทศบราซิล เป็นเมืองเหมืองแร่ทองคำในคริสต์ทศวรรษ 1700 เป็นศูนย์กลางการผลิตทองคำของบราซิลระหว่างคริสต์ทศวรรษที่ 18 มีการท่องเที่ยว มีสถาปัตยกรรมอาณานิคม ยูเนสโกได้ขึ้นทะเบียนเป็นแหล่งมรดกโลกเนื่องจากสถาปัตยกรรมบาโรกอันโดดเด่น เป็นแหล่งที่ค้นพบผลงานของอาเลย์ฌาจีญู (อังโตนียู ฟรังซิสกู ลิสโบอา) ประติมากรและสถาปนิกชาวบราซิล
# ซาโมเทรซ
ซาโมเทรซ หรือ ซาโมทรากี (,) เป็นเกาะในประเทศกรีซ ตั้งอยู่ทางเหนือของทะเลอีเจียน เป็นส่วนหนึ่งของจังหวัดเอวรอส ห่างจากเกาะเกิกเชอาดาของประเทศตุรกีไปทางทิศตะวันตกเฉียงเหนือ 23 กิโลเมตร เกาะมีความยาว 17 กิโลเมตร มีพื้นที่ 178 ตร.กม. มีประชากร 2,723 คน (ข้อมูลประชากรปี ค.ศ. 2001) มีอุตสาหกรรมหลักในการทำประมงและการท่องเที่ยว มีทรัพยากรคือหินแกรนิตและหินบะซอลต์

มีรูปแกะสลักที่รู้จักกันในชื่อ ไนกีแห่งซาโมเทรซ ซึ่งปัจจุบันตั้งแสดงอยู่ในพิพิธภัณฑ์ลูฟวร์ กรุงปารีส พบที่เกาะนี้เมื่อ ค.ศ. 1863
# ดีว่า ยูนิเวอร์แซล (เอเชีย)
ดีว่า ยูนิเวอร์แซล  เป็นช่องรายการโทรทัศน์ของเอ็นบีซียูนิเวอร์แซลโกลบอลเน็ตเวิร์กส มีสำนักงานใหญ่ที่ประเทศสิงคโปร์ เดิมใช้ชื่อว่า ฮอลล์มาร์กแชนแนล ก่อนจะเปลี่ยนชื่อเมื่อวันที่ 19 กันยายน พ.ศ. 2553 สำหรับในประเทศไทย ดีว่า ยูนิเวอร์แซลออกอากาศทางทรูวิชั่นส์ ช่อง 234 ในระบบดิจิตอล โดยออกอากาศเป็นภาษาอังกฤษและมีคำบรรยายภาษาไทยใต้ภาพ และทำการยุติออกอากาศ ในวันที่ 31 ธันวาคม พ.ศ. 2562

 รายการที่ออกอากาศ 
รายการส่วนใหญ่ใน ดีว่า ยูนิเวอร์แซลนำเข้าจากสหรัฐอเมริกา ซึ่งประกอบด้วยรายการดรามา, ตลกขบขัน, ละครชุด, ทอล์กโชว์, รายการเรียลลิตี้ และภาพยนตร์

 รายการในปัจจุบัน 
 รายการ  ฤดูกาลที่ Army Wives  7 Covert Affairs  3 Fairly Legal  1 Fashion Star  1 Guys with Kids  1 Hot in Cleveland  4 Law & Order: Special Victims Unit  11, 14 LXTV: 1st Look  1 My Kitchen Rules  4 Ready for Love  1 Suits  2 The Big C  2 The Face  1 The Good Wife  3 The Mindy Project  1 Up All Night  2 Whitney  1 ช่วง Diva Movies (นำเสนอภาพยนตร์ต่างๆ) รายการปัจจุบันที่ซ้ำกับรายการที่เคยออกอากาศ คือ รายการที่ออกอากาศจบแล้วแต่นำกลับมาฉายซ้ำ

 รายการที่เคยออกอากาศ 
 รายการ  ฤดูกาลที่ 1st Look   1 Against the Wall  1 American Dreams  2-3 Army Wives  3-6 Bent  1 Best Friends Forever  1 Clean House  7 Covert Affairs  1-3 Crossing Jordan  5-6 Downton Abbey  1-3 Fairly Legal  1 Fashion Star  1-2 Go On  1 Grimm  1 Haven  1 Hot in Cleveland  1-4 Hot Guys Who Cook  1-2 How Do I Look?  8-9, 11-12 Law & Order: Special Victims Unit  5-13 Life Unexpected  1-2 Lipstick Jungle  2 Losing It With Jillian  1 Marcel's Quantum Kitchen  1 Merlin  1-5 Midsomer Murders  11 Mode  1 My Kitchen Rules  2-3 Perfect Couples  1 Prime Suspect  1 Rookie Blue  1-3 Smash  1-2 Suits  1-2 The Big C  1-2 The Biggest Loser  5, 7-9 The Biggest Loser Asia  2 The Biggest Loser Australia  1-3 The Closer  1 The Fashion Show  1-2 The Good Wife  1-4 The Mindy Project  1 The Oprah Winfrey Show  23-25 The Real Housewives Of Atlanta  1-2 The Real Housewives of New Jersey  1-2 Top Chef  1-8 Top Chef Masters  1 Top Chef: Just Desserts  1 Up All Night  1 Without A Trace  4

 แหล่งข้อมูลอื่น 
 เว็บไซต์อย่างเป็นทางการ 
 ดีว่า ยูนิเวอร์แซลทางเฟซบุ๊ก
 ดีว่า ยูนิเวอร์แซลทางทวิตเตอร์
# อึงคองซามบา
อึงคองซามบา (Nkongsamba) เป็นเมืองในประเทศแคเมอรูน ตั้งอยู่ทางตะวันตกของประเทศ ห่างจากกรุงยาอุนเดไปทางทิศตะวันตกเฉียงเหนือ ประมาณ 214 กิโลเมตร เมืองมีประชากร 104,050 คน จากการสำรวจในปี ค.ศ. 2005 เมืองเป็นศูนย์กลางการปลูกปาล์มน้ำมัน กล้วย และกาแฟ
# ชีรอซ
ชีรอซ  เป็นเมืองที่มีประชากรเป็นอันดับที่ 6 ของประเทศอิหร่าน และเป็นเมืองหลักของจังหวัดฟอร์ส ตั้งอยู่ทางตะวันตกเฉียงใต้ของประเทศ เป็นเมืองศูนย์กลางการค้าขายในภูมิภาคมามากกว่าหนึ่งพันปี

ชีรอซเป็นเมืองที่มีชื่อเสียงว่าเป็นเมืองแห่งกวี วรรณกรรม ไวน์ และดอกไม้(Iran Chamber Society) "Shiraz" (php file); "Shiraz"  เป็นเมืองอุตสาหกรรม ซีเมนต์ น้ำตาล ปุ๋ย สิ่งทอ ผลิตภัณฑ์ไม้ งานโลหะ และพรม ยังมีโรงกลั่นน้ำมันและเป็นเมืองอุตสาหกรรมอิเล็กทรอนิกส์ โดยคิดเป็นร้อยละ 53 ของประเทศ

เป็นสถานที่เกิดของกวีชื่อแซอ์ดีในคริสต์ศตวรรษที่ 13 และฮอเฟซในคริสต์ศตวรรษที่ 14 ในสมัยกลางเป็นเมืองที่มีความสำคัญและมีความสำคัญสูงสุดในช่วงคริสต์ศตวรรษที่ 10–11 เมืองนี้เกิดแผ่นดินไหวบ่อยครั้ง มีซากปรักหักพังของเมืองโบราณชื่อแพร์ซโพลิสตั้งอยู่ห่างจากเมืองนี้ไปทางทิศตะวันออกเฉียงเหนือประมาณ 55 กิโลเมตร
# แม็กแน็ส
แม็กแน็ส  หรือ มักนาส (เบอร์เบอร์:) เป็นเมืองทางตอนเหนือของประเทศโมร็อกโก ตั้งอยู่ห่างจากกรุงราบัตเมืองหลวงของประเทศ 130 กิโลเมตร (81 ไมล์) และห่างจากเมืองแฟ็ส 60 กิโลเมตร (37 ไมล์) เมืองแม็กแน็สเคยเป็นเมืองหลวงของประเทศ (ปี ค.ศ. 1672–1727) เมืองมีประชากร 985,000 คน (ข้อมูลปี ค.ศ. 2010) 

เมืองผลิตพรม เมืองนี้ตั้งขึ้นในคริสต์ศตวรรษที่ 10 ในสมัยกลางเป็นเมืองป้อมปราการของพวกเบอร์เบอร์ เป็นที่ประทับของสุลต่านโมร็อกโกหลายปี นับตั้งแต่คริสต์ศตวรรษที่ 17 มีพระราชวังขนาดใหญ่และประตูเมือง
# อาซาฮิกาวะ
อาซาฮิกาวะ (ชิวเพ็ต,  ชูเพ็ต) เป็นเมืองหลวงของกิ่งจังหวัดคามิกาวะ ในจังหวัดฮกไกโด และเป็นเมืองที่ใหญ่เป็นอันดับสองของเกาะฮกไกโด รองจากนครซัปโปโระ ด้วยประชากรในปี พ.ศ. 2556 ทั้งสิ้นจำนวน 348,658 คน

 ลักษณะทั่วไป 
ในปี พ.ศ. 2465 (ค.ศ. 1922) ได้มีการจัดตั้ง นครอาซาฮิกาวะ ขึ้น ในฐานะนครศูนย์กลางของฮกไกโดตอนเหนือ นครอาซาฮิกาวะได้กลายเป็นเมืองอุตสาหกรรมและการพาณิชย์ ขณะนั้นในเมืองมีแม่น้ำลำธารมากถึง 130 สาย ดังสะพานที่มีชื่อเสียงอาทิ แม่น้ำอิชิการิ และ แม่น้ำชูเบ็ตสึ ด้วยความที่มีแม่น้ำลำธารมากนี้เอง ทำให้มีสะพานกว่า 740 แห่ง อาทิ สะพานอาซาฮิ บนแม่น้ำอิชิการิ ซึ่งกลายเป็นสัญลักษณ์หนึ่งของเมืองตั้งแต่ก่อสร้างเสร็จในปี พ.ศ. 2475 (1932) และยังถือเป็นหนึ่งในแหล่งมรดกของฮกไกโด

ในฤดูหนาวของทุกปี จะมีการจัด "งานฤดูหนาวอาซาฮิกาวะ" ขึ้นริมแม่น้ำอิชิการิ และในฤดูนี้สกีรีสอร์ทบนภูเขาก็เป็นแหล่งท่องเที่ยวยอดนิยม

 นิรุกติศาสตร์ 
ชาวไอนุเรียกอาซาฮิกาวะว่า  Chiu Pet แปลว่า "แม่น้ำแห่งเกลียวคลื่น" แต่ถูกเข้าใจผิดเป็นคำว่า  Chup Pet แปลว่า "แม่น้ำพระอาทิตย์" จึงเป็นที่มาของคำว่าอาซาฮิกาวะในภาษาญี่ปุ่น (อาซาฮิ  แปลว่า "พระอาทิตย์ยามเช้า")

 ภูมิอากาศ 
25 มกราคม พ.ศ. 2445 (1902) สถานีตรวจวัดอากาศสามารถบันทึกอุณหภูมิที่ −41 °C ถือเป็นอุณหภูมิต่ำที่สุดในประวัติศาสตร์ญี่ปุ่น

 การคมนาคม 
รถไฟ
  JR ฮกไกโด
 - 3 สถานี*
  - 8 สถานี*
  - 3 สถานี*
  - 5 สถานี*
หมายเหตุ - * ใช้สถานีร่วมกัน 1 สถานี ที่สถานีอาซาฮิกาวะ
อากาศ
 ท่าอากาศยานอาซาฮิกาวะ
# ทัง เหวย
ทัง เหวย  มีชื่อภาษาอังกฤษว่า รีเบกกา ทัง (Rebecca Tang) Tang Wei: Lust, Caution, Past, and Future  , All-China's Women Federation. Retrieved November 17, 2009 เป็นนักแสดงหญิงชาวจีน จากเมืองหางโจว มณฑลเจ้อเจียง

ทัง เหวยจบวิชาการแสดงจากสถาบันการแสดงกลาง กรุงปักกิ่ง เริ่มมีผลงานแสดงภาพยนตร์ และภาพยนตร์โทรทัศน์ ก่อนจะมีชื่อเสียงจากการรับบทเป็น เจิ้ง ผิงรื่อ (Zheng Ping Ru) หรือ หวัง เจียจือ (Wong Chia Chi) หญิงสาวที่มีบทบาทในแนวร่วมชาวจีนรักชาติเพื่อต่อต้านญี่ปุ่นในสงครามจีน-ญี่ปุ่นครั้งที่สอง จากภาพยนตร์เรื่อง Lust, Caution (ชื่อไทย เล่ห์ราคะ) ผลงานปี 2007 กำกับโดยหลี่ อัน จากบทประพันธ์ของจาง อ้ายหลิง ซึ่งส่งให้เธอได้รับรางวัลม้าทองคำในสาขานักแสดงหน้าใหม่ และรางวัลภาพยนตร์จีน สาขานักแสดงนำหญิง http://www.imdb.com/name/nm2325018/awards แต่จากบทบาทนี้ที่เต็มไปด้วยฉากการร่วมเพศของเธอกับเหลียง เฉาเหว่ย ทำให้เธอต้องอยู่ในบัญชีดำของคณะกรรมการควบคุมวิทยุ ภาพยนตร์ และโทรทัศน์แห่งรัฐ หน่วยงานของรัฐบาลจีน เธอถูกระงับการแสดงภาพยนตร์และงานโฆษณาทั้งหมดก็ถูกห้ามฉาย "TANG WEI - WEI'S CHINESE MEDIA BAN" Contactmusic.com. March 10, 2008. Retrieved November 17, 2009."Tang Wei blacklisted for 'glorifying traitors'" . Times Online. March 11, 2008. Retrieved November 17, 2009. เธอถูกตัดออกจากรายชื่อนักแสดงนำเรื่อง The Warrior and the Wolf (2009) ภาพยนตร์อิงประวัติศาสตร์ กำกับโดยเถียน ช่วงช่วง  ซึ่งถ่ายทำที่มณฑลซินเจียง โดยมอบหมายให้แม็คกี้ คิว รับบทนำแทน"Maggie Q to star in 'Wolf'" Variety. September 25, 2008. Retrieved November 17, 2009.

หลังงานแสดงเรื่อง Lust, Caution และระงับผลงานใหม่ เธอและครอบครัวย้ายมาอาศัยอยู่ที่ฮ่องกง "因曾获金马奖 汤唯通过"优才计划"成为香港人" Xinhua News Agency. August 24, 2008. Retrieved November 17, 2009.  และได้แสดงภาพยนตร์เรื่อง Late Autumn (2010) ภาพยนตร์เกาหลี คู่กับฮย็อน บิน และ Crossing Hennessy (2010) ภาพยนตร์รักฮ่องกง คู่กับจาง เซี๊ยะโหย่ว และในปี พ.ศ. 2554 ทังเหวย ได้รับบทเป็นภรรยาของเจิน จื่อตัน ในภาพยนตร์กังฟูกำลังภายในสัญชาติฮ่องกงเรื่อง Wuxia
# อึนจาเมนา
อึนจาเมนา  เป็นเมืองหลวงและเมืองที่ใหญ่ที่สุดของประเทศชาด เมืองท่าบนฝั่งแม่น้ำชารี เป็นตลาดสำคัญของการทำปศุสัตว์ เกลือ อินทผลัม ธัญพืช เนื้อสัตว์ ปลา การทำฝ้าย ที่ถือเป็นอุตสาหกรรมสำคัญ และยังเป็นศูนย์กลางเศรษฐกิจของประเทศชาด ถึงแม้ว่าจะเกิดปัญหาความรุนแรงในเมือง
# จุมพิตแห่งอลัชชี
จุมพิตแห่งอลัชชี  เป็นชื่อเรียกพิธีกรรมที่แม่มดกระทำเพื่อต้อนรับปิศาจ ด้วยการจุมพิตที่ทวารหนักของปิศาจ ซึ่งเชื่อกันว่าเป็น "ปาก" อีกแห่งหนึ่งของปิศาจ โดยตามคติชนนั้น เมื่อหญิงจุมพิตทวารหนักของปิศาจแล้ว ก็จะร่วมเมถุนกรรมกับปิศาจ

 จุมพิต 
ในช่วงการล่าแม่มดอันยาวนาน ผู้คนจำนวนมากเชื่อว่า แม่มดบูชาปิศาจ และสักการะปิศาจด้วยการจุมพิตทวารหนักของปิศาจ พิธีกรรม "จุมพิตแห่งอลัชชี" นี้มีเอ่ยถึงในบันทึกที่เกี่ยวกับวันชุมนุมของแม่มดเกือบทุก ๆ บันทึก ผู้คนเรียกชื่อเช่นนั้นเพราะเห็นกันว่าเป็นการกระทำอันเสื่อมทราม

ตามเรื่องราวที่กล่าวหากันมา แม่มดจะกระทำจุมพิตแห่งอลัชชีนี้เมื่อต้นวันชุมนุม หลังจากที่ปิศาจขานนามสาวกจนครบแล้ว โดยบรรดาแม่มดจะคลานหรือเดินถอยหลังเข้าไปหาปิศาจ หมุนตัว น้อมคำนับ และจุมพิตทวารหนักของปิศาจ นอกจากนี้ ยังเชื่อว่า แม่มดใหม่ต้องกระทำจุมพิตเช่นนี้เพื่อเริ่มสมาชิกภาพความเป็นแม่มดของตนด้วย เมื่อจุมพิตกันเสร็จแล้ว จะกินเลี้ยงกัน

บางทีก็ว่ากันว่า แม่มดมิได้จุมพิตแต่ปิศาจตัวหัวหน้าเท่านั้น ปิศาจตัวสมุนก็ด้วย

เนื่องจากแม่มดถือว่าพิธีกรรมเช่นนี้เป็นการสักการบูชา ในการพิจารณาคดีแม่มดที่นอร์ธเบอร์วิก (North Berwick Witch Trials) ประเทศสกอตแลนด์ เมื่อคริสต์ศตวรรษที่ 16 ศาลได้วินิจฉัยว่า การจุมพิตเช่นนี้เป็นการบำเพ็ญบาปอันส่งตรงมาจากปิศาจทีเดียว ใน "ข่าวจากสก๊อตแลนด์ แถลงเรื่องชีวิตอันน่าสาปแช่งของหมอไฟเอิน" ("Newes from Scotland, declaring the damnable Life of Doctor Fian") ซึ่งเขียนโดย ดับเบิลยู. ไรท์ (W. Wright) ใน ค.ศ. 1592 ตอนหนึ่งระบุว่า...and seeing that they tarried over long, hee at their coming enjoyed them all to a pennance, which was, that they should kisse his buttockes, in sign of duety to him, which being put over the pulpit bare, every one did as he had enjoyned them.

"...และเข้าใจว่า คนเหล่านั้นพากันรอคอยแสนยาวนาน เบิกบานเมื่อมันมาสู่ และสนุกสนานไปกับการบาป ด้วยพวกเขาจะจุมพิตทวารหนักของมันที่มันยกชูขึ้นอยู่บนธรรมาสน์ อันเป็นสัญลักษณ์แห่งการสรรเสริญมัน ทุก ๆ คนกระทำเช่นนี้ และมันก็ให้ความสนุกสนานแก่เขาเหล่านั้น"

มีความเชื่อว่า ปิศาจต้องการให้กระทำจุมพิตแห่งอลัชชีแก่ตนซึ่งจะปรากฏอยู่ในรูปลักษณ์อื่นอันมิใช่มนุษย์ เช่นว่า แกะตัวผู้ แมวนำ และคางคก สัญญาฉบับหนึ่ง ชื่อ "ความผิดพลาดของพวกเดียรถีย์" (Errores Haereticorum, Heretical Erros) ซึ่งทำขึ้นในยุโรปมัชฌิมยุค อ้างว่า  ลัทธิคาร์ธาร์ (Catharism) ได้ชื่อนี้มา "จากคำว่า แมว ซึ่งพวกเขาจุมพิตทวารหนักของมัน และซึ่งซาตานปรากฏกายในรูปของมันนั้น"
# ยาอุนเด
ยาอุนเด  เป็นเมืองหลวงของประเทศแคเมอรูน และเป็นเมืองใหญ่เป็นอันดับ 2 ของประเทศ ตามหลังดูอาลา ตั้งอยู่ตอนกลางของประเทศ อยู่เหนือจากระดับน้ำทะเล 750 เมตร (2,500 ฟุต)

ภูมิอากาศ
# บิลเลียด
คิวสปอตส์  ในบางครั้งเรียกว่า บิลเลียด หรือ กีฬาบิลเลียด  (billiard, billiard sports)   หมายถึงเกมและกีฬาหลายชนิดที่ต้องใช้ทักษะส่วนบุคคล โดยทั่วไปผู้เล่นจะแทงลูกบิลเลียดด้วยไม้คิว ลูกบิลเลียดจะเคลื่อนที่ไปบนผิวสักหลาดบนโต๊ะบิลเลียด ขอบหลุมที่สูงจากพื้นโต๊ะครอบคลุมด้วยยาง

ในอดีตถึงแม้ว่าคำว่า billiards ในภาษาอังกฤษยังเป็นชื่อที่คุ้นเคยที่ยังคงประยุกต์ใช้ในบางประการในทั่วไปสำหรับทุกเกมดังกล่าวการใช้คำที่มีความหมายที่แตกตัวมากจากการแข่งขันเฉพาะตัวมากขึ้นในส่วนต่างๆของโลก ตัวอย่างเช่นในประเทศอังกฤษและออสเตรเลีย มักจะหมายถึงเกม อิงลิชบิลเลียด ในขณะที่อเมริกาและแคนาดา ในบางครั้งใช้เพื่ออ้างถึงเกมโดยเฉพาะหรือชั้นของเกมหรือเกมเกี่ยวกับบิลเลียดทั้งหมดโดยทั่วไปขึ้นอยู่กับภาษาแต่ละที่และบริบท

กีฬาบิลเลียดมีการแบ่งย่อยที่สำคัญได้แก่:

แครอมบิลเลียด (Carom billiards) หมายถึงการเล่นบนโต๊ะโดยไม่มีหลุม ปกติโต๊ะมีความยาว 10 ฟุต รวมทั้ง บัลค์ไลน์ แอนด์ สเตรทเรล (balkline and straight rail) คูเชินแครอม (cushion caroms) ทรีคูเชินบิลเลียด (three-cushion billiards) อาร์ทิสทิกบิลเลียด (artistic billiards) และ โฟร์บอล (four-ball);
พูล (Pool) ครอบคลุมด้วยหลายเกมบิลเลียดที่มีหกหลุมบนโต้ะที่จะเล่น โต้ะมีความยาว 7- 8- หรือ 9- ฟุต รวมทั้งในหมู่อื่นด้วย แปดลูก (eight-ball; กีฬาคิวส่วนใหญ่เล่นกันอย่างแพร่หลายมากที่สุดในโลก) เก้าลูก (nine-ball) สิบลูก (ten-ball) สเตรทพูล (straight pool) วันพ็อคเกต (one-pocket) และ แบงก์พูล (bank pool); และ
สนุกเกอร์ (Snooker) กับ อิงลิชบิลเลียด (English billiards) เกมที่เล่นบนโต๊ะบิลเลียดที่มีหกหลุมที่เรียกว่า โต๊ะสนุกเกอร์ (ซึ่งมีขนาดเพียง 12 ฟุต × 6 ฟุต) ที่จัดแยกหากจากเกมพูลกับพัฒนาการทางประวัติศาสตร์ที่แยกจากกันจนกลายเป็นวัฒนธรรมที่แยกต่างหากจากคำศัพท์ที่ลักษณะการเล่นแบบเดิม
# รายชื่อตัวละครในสาวน้อยยอดนักสืบ
ตัวละครในเรื่อง สาวน้อยยอดนักสืบ  (GOSICK -ゴシック- の登場人物)　เนื่องจากเรื่องราวดังกล่าว จะมีตัวละครใหม่ๆเพิ่มขึ้นมาเรื่อยๆ ตามคดีปริศนาที่ตัวละครหลักเข้าไปยุ่งเกี่ยว จึงขอแบ่งตัวละครตามที่ปรากฏในหนังสือนิยาย

 ตัวละครหลัก 
 วิกตอริกา เดอ บลัวส์ (ヴィクトリカ・ド・ブロワ)
 ให้เสียงโดย   ไซโต จิวะ (ดราม่าซีดี) , ยูกิ อาโออิ (อะนิเมะ)

 คุโจว คาซึยะ (久城 一弥)
 ให้เสียงโดย   อิริโนะ มิยุ (ดราม่าซีดี) , เองุจิ ทาคุยะ (อะนิเมะ)

 เกรวิล เดอ บลัวส์ (グレヴィール・ド・ブロワ)
 ให้เสียงโดย  โคยาซุ ทาเคฮิโตะ (ดราม่าซีดี) , คิอุจิ ฮิเดะโนบุ (อะนิเมะ)

 อาวิลล์ แบรดเล่ย์ (アブリル・ブラッドリー)
 ให้เสียงโดย   คาวะคามิ โทโมโกะ (ดราม่าซีดี), ชิทายะ โนริโกะ (อะนิเมะ)

 เซอร์ซิล ลาฟิตต์ (セシル・ラフィット) 
 ให้เสียงโดย  โฮริเอะ ยูอิ (ดราม่าซีดี) , คาโนะ ยูอิ (อะนิเมะ)

 โซฟี (ゾフィ)
 ให้เสียงโดย  ทาคาฮาชิ จิอากิ (ดราม่าซีดี) , เนยะ มิจิโกะ (อะนิเมะ)

 อิอัน,เอบัน (イアン、エバン)
 ให้เสียงโดย  เดมุระ ทาคาชิ (อิอัน) / มัทสึโมโตะ โยชิโร่ (เอบัน) (ดราม่าซีดี) 

 คลอเดเลีย แกลโล (コルデリア・ギャロ)
 ให้เสียงโดย  ซาวาชิโระ มิยูกิ 

 เบรน รอสโก (ブライアンロスコー)
 ให้เสียงโดย  โอกาว่า โทรุ

 จูปิเตอร์ โรเช (ジュピター・ロジェ)

 คุโจว รูริ (久城 瑠璃)
 ให้เสียงโดย   ฮะสึกิ เอริโนะ 

 คุโจว ยาสึฮิโระ (久城 泰博)
 ให้เสียงโดย   คิริโมโตะ ทาคุยะ 

 คุโจว ยูทากะ (久城 寛)

 มาร์ควิส อัลเบิร์ต เดอ บลัวส์ (アルベール・ド・ブロワ侯爵)
 ให้เสียงโดย  ซึโกว ทาคายูกิ

 จาคัวลีน เดอ ซิกนัวร์ (ジャクリーヌ・ド・シニョレー) 
 ให้เสียงโดย  ยูกิโนะ ซัทสึกิ

 มาริออน (マリオン)
 ให้เสียงโดย  คาวาซากิ เอริโกะ
  คนรับใช้ของ จาคัวลีน
 ตัวละครในนิยาย GOSICK I 

 ตัวละครในนิยาย GOSICK II 

 ตัวละครในนิยาย GOSICK III 

 ตัวละครในนิยาย GOSICK IV 

 ตัวละครในนิยาย GOSICK V 

 ตัวละครในนิยาย GOSICK VI 

 ตัวละครในนิยาย GOSICK II 

 ตัวละครในนิยาย GOSICKs 

ส
# กระบี่อมตะ
กระบี่อมตะ เป็นนิยายกำลังภายในขนาดสั้นที่แต่งโดยโกวเล้ง ตีพิมพ์ในปี ค.ศ. 1974 กระบี่อมตะ เป็นตอนแรกของสุดยอดอาวุธทั้งเจ็ด เป็นแนวสืบสวนสอบสวน โดยกล่าวถึงกระบี่อมตะ ที่อยู่ในฝักเก่าของสุดยอดจอมยุทธ์ไป่อี้จิง (แปะเง็กเกีย) ว่าเป็นสุดยอดกระบี่ในบู้ลิ้มยุคนั้น แต่อาวุธร้ายกาจอย่างไร ยังสู้รอยยิ้มของคนไม่ได้

เจ็ดศาตรา
หมวดหมู่:งานเขียนของโก้วเล้ง
หมวดหมู่:วรรณกรรมในปี พ.ศ. 2517
หมวดหมู่:อาวุธของโกวเล้ง
# โมกาดิชู
โมกาดิชู (, ; , ; ,) คนท้องถิ่นเรียก ฮามาร์ (,) เป็นเมืองที่ใหญ่ที่สุดและเป็นเมืองหลวงของประเทศโซมาเลีย เป็นเมืองท่าทางทะเล ในภูมิภาคมหาสมุทรอินเดีย โดยมีประชากรรประมาณ 2,388,000 คน (2021)

เมืองนี้สร้างขึ้นในคริสต์ศตวรรษที่ 10 โดยชาวอาหรับ เป็นศูนย์กลางการค้าที่สำคัญ ตกเป็นของสุลต่านแห่งแซนซิบาร์โน ใน ค.ศ. 1871 ต่อมาให้อิตาลีเช่าใน ค.ศ. 1892 แล้วขายให้อิตาลีใน ค.ศ. 1905 กลายเป็นเมืองหลวงของดินแดนโซมาลีแลนด์อิตาลี เป็นที่ตั้งฐานที่มั่นกองกำลังรักษาสันติภาพของสหประชาชาติเพื่อช่วยเหลือบรรเทาความอดอยากในปลาย ค.ศ. 1992 ถึงกลาง ค.ศ. 1994

ศัพทมูล
มีทฤษฎีเกี่ยวกับต้นกำเนิดของชื่อ Mogadishu (Muqdisho) หลายแบบ แต่ส่วนใหญ่ถือว่าน่าจะมาจากวิทยาหน่วยคำของศัพท์ภาษาโซมาลีว่า "Muuq" กับ "Disho" แปลตรงตัวว่า "นักฆ่าสายตา" หรือ "คนตาบอด" ซึ่งน่าจะสื่อถึงความงามของตัวเมืองที่ทำให้ตาพร่าHorn of Africa – Volume 2, Issue 4 – Page 34, 1979 อีกทฤษฎีหนึ่งกล่าวแนะถึงศัพท์ภาษาเปอร์เซียว่า แมกแอดีชอฮ์  ซึ่งหมายถึง "ที่ประทับของชาฮ์" และอีกทฤษฎีอื่นระบุว่าชื่อเมืองมาจากรากภาษาอาหรับว่า '' ซึ่งหมายถึง "(สถานที่) ศักดิ์สิทธิ์" แต่สถานที่นี้กลับโบราณเกินไป Leo Africanus นักสำรวจในคริสต์ศตวรรษที่ 16 รู้จักเมืองนี้ในชื่อ Magadazo (Magadoxo)

เมืองพี่น้อง
 ประเทศ เมือง  25px อัลมาเตอ  25px อังการา  25px เซนต์พอล
# แค้นสั่งฟ้า
แค้นสั่งฟ้า หรือ ห่วงนักรัก (Duoqing Hua) เป็นนิยายกำลังภายในขนาดสั้นที่แต่งโดยโกวเล้ง ตีพิมพ์ในปี ค.ศ. 1975 แค้นสั่งฟ้า เป็นตอนที่สี่ ของ สุดยอดอาวุธทั้งเจ็ด หรือเจ็ตศาสตรา

เป็นเรื่องราวการตามล้างแค้นที่แฝงความรันทดหดหู่ท่ามกลางเนื้อเรื่องดุเดือด น่าติดตามยิ่งของตัวเอกที่เป็นคนของ สำนักห่วงคู่ (双环门)เรื่อง แค้นสั่งฟ้า นี้ โก้วเล้ง ได้สรุปเอาไว้ในตอนท้ายของเรื่องไว้ว่า "อาวุธชนิดที่สี่ เป็น อาวุธที่แปลกประหลาดมาก มันเปี่ยมล้นด้วยสีสันแห่งอารมณ์ เมื่อเทียบกับเรื่อง ดาบมรกต แล้ว ยังดูหนักแน่นจริงจังยิ่งกว่า  นี่แหละคือ ห่วงนักรัก  แต่ทว่า มันก็ยังไม่ใช่อาวุธสุดยอดที่สุด  เมื่อเทียบกับ บุญคุณ ความแค้น  จิตใจที่เปี่ยมด้วยความแค้นสามารถคร่าชีวิตคนได้"

เจ็ดศาตรา
หมวดหมู่:งานเขียนของโก้วเล้ง
หมวดหมู่:วรรณกรรมในปี พ.ศ. 2518
หมวดหมู่:อาวุธของโกวเล้ง
# ยอดมือปราบ
ยอดมือปราบ หรือ มือสังหารเจ็ด  เป็นนิยายกำลังภายในขนาดสั้นที่แต่งโดยโกวเล้ง ตีพิมพ์ในปี ค.ศ. 1975 ยอดมือปราบ เป็นตอนที่เจ็ด ของ สุดยอดอาวุธทั้งเจ็ด แต่ยังมีความสับสนในการบรรจุเข้าไปในทำเนียบ สุดยอดอาวุธทั้งเจ็ดของโกวเล้ง เนื่องจากในเรื่องไม่มีการกล่าวถึงอาวุธใดโดดเด่น 

โดยบางแห่ง ยอดมือปราบ ไม่ได้ถูกบรรจุเข้าไปในชุด สุดยอดอาวุธทั้งเจ็ด แต่เป็นเรื่อง หมัดพิฆาต แทนซึ่งตัวละครเอกใน หมัดพิฆาต จะเป็นตัวละครตัวรองจากเรื่อง ทวนทมิฬ ส่วนเรื่อง ยอดมือปราบ ถูกแยกไว้ต่างหาก และในบางแห่งจะบรรจุทั้งเรื่อง ยอดมือปราบ และ หมัดพิฆาต เข้าไปในชุด สุดยอดอาวุธทั้งเจ็ดของโกวเล้ง

เจ็ดศาตรา
หมวดหมู่:งานเขียนของโก้วเล้ง
หมวดหมู่:อาวุธของโกวเล้ง
หมวดหมู่:วรรณกรรมในปี พ.ศ. 2518